Rossiyada 2015 yil iyulida yengil va yengil tijoriy avtomobillar savdosi 27,5 foizga, ya’ni 131,087 ming dona mashinagacha tushib ketdi. Bu haqda Yevropa biznesi uyushmasi bergan xabarda ma’lum qilindi. Yanvar-iyul oyida pasayish 35,3 foizni, ya’ni 913,181 ming mashinani tashkil qilgan edi. Iyul oyi yakunlariga ko‘ra, Rossiyada eng ko‘p sotilayotgan avtomobillar orasida Lada 1-o‘rinni egallamoqda (25 foizga kamaygan, 20,94 ming mashina sotilgan). 2-o‘rinni Kia (-13%, 13,346 ming dona), 3-o‘rinni Hyundai (-15%, 12,251 ming dona), 4-o‘rinni Renault (-35%, 9,9 ming dona), 5-o‘rinni esa Toyota (-28%, 9,6 ming dona) egallamoqda. Iyul oyi yakunlariga ko‘ra, eng ko‘p sotilayotgan modellar orasida 1-o‘rinni Hyundai Solaris (+5%, 10,25 ming dona), 2-o‘rinni KIA New Rio (+33,5%, 9,1 ming dona), 3-o‘rinni Lada Granta (-23%, 9,1 ming dona), 4-o‘rinni VW Polo (-16%, 3,685 ming dona), 5-o‘rinni Renault Logan (-35%, 3,0 ming dona) egallamoqda.